**POSTUP PRI CERTIFIKÁCII ŠTADIÓNA**

**CERTIFIKÁCIA ŠTADIÓNA**

1. Certifikát štadióna je doklad vydaný Komisiou pre štadióny a ihriská (ďalej len „KŠI“), ktorý potvrdzuje splnenie infraštruktúrnych kritérií pre klasifikáciu štadióna 1. až 4. kategórie.
2. Ak klub, ktorý postupuje do vyššej súťaže, nemá vydaný platný certifikát štadióna pre súťaž, do ktorej postupuje, je povinný pred začiatkom tejto súťaže požiadať o certifikáciu štadióna, prislúchajúcu úrovni súťaže, do ktorej postupuje.
3. Certifikát štadióna (vzor je uvedený v prílohe č.1) vydáva KŠI a podpisuje ho generálny sekretár SFZ a predseda KŠI .
4. Certifikát štadióna vydáva KŠI žiadateľovi s platnosťou na najviac dva súťažné ročníky, najdlhšie do 31.5. druhého súťažného ročníka. Certifikát štadióna je platný aj pre účely licenčného konania SFZ.

**ŽIADOSŤ O CERTIFIKÁCIU, DOKLADY K CERTIFIKÁCII**

1. Žiadosť o certifikáciu (vzor je uvedený v prílohe č.2) štadióna posiela klub na adresu KŠI. KŠI najneskôr do 30 dní po obdŕžaní žiadosti oznámi klubu čas vykonania obhliadky a kontroly štadióna. Klub je povinný poskytnúť KŚI nevyhnutnú súčinnosť pre riadne vykonanie obhliadky a kontroly štadióna.
2. Všetky doklady pripojené k žiadosti o certifikáciu musia byť platné k dátumu obhliadky a kontroly štadióna, pričom ich platnosť nesmie skončiť pred koncom súťažného ročníka, v ktorom má družstvo klubu na kontrolovanom štadióne hrať majstrovské zápasy, ak ďalej nie je uvedené inak.
3. K žiadosti o certifikáciu štadióna je žiadateľ povinný pripojiť tieto doklady:
4. list vlastníctva k štadiónu nie starší ako 3 mesiace, ak je žiadateľom vlastník štadióna,
5. kópiu nájomnej zmluvy s vlastníkom štadióna, ktorá umožňuje žiadateľovi užívať štadión minimálne po dobu, na ktorú sa má certifikát štadióna vydať, spolu s kópiou listu vlastníctva k štadiónu nie staršieho ako 3 mesiace, ak žiadateľ nie je vlastníkom štadióna,
6. platné osvedčenie o bezpečnosti štadióna, ktorého vzor je uvedený v prílohe č. 3,
7. geodetické zameranie alebo vytyčovací náčrt označenia hracej plochy a zamerania ihriska, ktorý musí obsahovať určené požadované polohopisné geodetické body a ich vzdialenosť v metroch na 2 desatinné miesta v mierke 1:500 alebo 1:1000, ktorých vzor je uvedený v prílohe č. 4,
8. platný certifikát „FIFA QUALITY PRO“ pre hraciu plochu s umelou trávou, ak má hodnotený štadión hraciu plochu s umelou trávou,
9. certifikát alebo iný doklad potvrdzujúci vhodnosť použitého systému vyhrievania trávnika, ak je žiadateľom klub I. ligy, alebo klub postupujúci do I. ligy,
10. schéma areálu štadióna s vyznačenými sektormi, vstupmi do sektorov, umiestnením velína na štadióne, únikovými bránami do ihriska, únikovými trasami zo štadióna, parkoviskami, miestami prvej pomoci, ktorej vzor je uvedený v prílohe č.5**,**
11. schéma rozmiestnenia pevných a mobilných TV kamier na tribúnach a ploche ihriska, ktorej vzor je uvedený v prílohe č.6**,**
12. schéma rozmiestnenia kamier kamerového zabezpečovacieho systému, ak sa na štadióne má hrať I. liga, alebo mobilných kamier kamerového zabezpečovacieho systému na tribúnach a ploche ihriska, ak sa na štadióne má hrať rizikový zápas II. ligy, ktorej vzor je uvedený v prílohe č. 7**,**

*Poznámka: schémy podľa bodov g), h) a i) môžu byť vyznačené aj na jednej spoločnej schéme štadióna.*

1. požiarno – evakuačný plán pre divákov pri konaní športového podujatia, ktorého vzor je uvedený v prílohe č. 8,
2. pôdorysný plán miestností štadióna v hlavnej tribúne s legendou ich využitia,
3. organizačný poriadok štadióna v zmysle zákona č. 1/2014 Z.z. a noriem SFZ, schválený oprávneným orgánom (zákon č.1/2014, Z.z.)
4. návštevný poriadok štadióna v zmysle zákona č. 1/2014 Z.z. a noriem SFZ, schválený oprávneným orgánom (zákon č.1/2014, Z.z.)
5. prevádzkový poriadok telovýchovno-športového zariadenia schválený príslušným regionálnym úradom verejného zdravotníctva (§ 22 ods. 3 písm. c) zákona č. 355/2007 Z.z. o ochrane, podpore a rozvoji zdravia a o zmene a doplnení niektorých zákonov),
6. platné a vyhovujúce správy revízneho technika o spôsobilosti prevádzky všetkých elektrických zariadení areálu štadióna, bezpečnostného (núdzového) osvetlenia tribún a vyhradených zariadení v časti využívanej na športové aktivity; lehoty na vykonávanie odborných prehliadok a odborných skúšok sú uvedené v prílohe č. 8 vyhlášky č. 508/2009 Z.z.,
7. platnú a vyhovujúcu správu revízneho technika o spôsobilosti prevádzky bleskozvodov všetkých budov v areáli štadióna (vrátane tribún) v časti využívanej na športové aktivity; lehoty na vykonávanie odborných prehliadok a odborných skúšok sú uvedené v prílohe č. 8 vyhlášky č. 508/2009 Z.z.,
8. platnú a vyhovujúcu správu revízneho technika o spôsobilosti prevádzky plynových zariadení na štadióne, nie staršiu ako 1 rok, ak sa používajú v areáli štadióna,
9. platnú a vyhovujúcu správu o kontrole svietivosti ihriska, ak sa na štadióne má hrať I. liga mužov; platnosť správy je najviac 4 roky,
10. prehlásenie klubového lekára o vybavenosti miestnosti prvej pomoci v súlade s platnou legislatívou.

**CERTIFIKÁCIA, PLATNOSŤ CERTIFIKÁTU**

* + - 1. Kontrolu inštalácie, ustanovených parametrov a funkčnosti kamerového systému (I. liga) sa vykonáva min. 1 x ročne v zmysle § 21 ods. 6 zákona č. 1/2014 Z.z. bezpečnostným manažérom SFZ. Schémy uvedené v ods. 2 písm. g) až i) je možné predložiť na jednom spoločnom dokumente.
      2. Ak počas kontrolnej prehliadky štadióna z dôvodu certifikácie nemôže klub predložiť požadovanú dokumentáciu a táto je jediným nedostatkom, brániacim vydaniu certifikátu, môže túto dokumentáciu klub zaslať v potvrdených origináloch na adresu KŠI aj poštou. Po kontrole a overení dodatočne doručenej dokumentácie KŠI zašle dodanú dokumentáciu poštou späť na adresu klubu.
      3. Po vykonaní kontroly predložených dokladov a obhliadky infraštruktúry štadióna, KŠI vypracuje protokol o vykonaní obhliadky a kontroly štadióna, na základe ktorého, v prípade splnenia všetkých infraštruktúrnych podmienok, vyžadovaných pre príslušnú kategóriu štadióna, vydá certifikát štadióna príslušnej kategórie.

1. Ak sa zistí, že žiadateľom predložená dokumentácia a skontrolované skutočnosti nespĺňajú požadované náležitosti, alebo budú pri obhliadke zistené nedostatky, bude táto skutočnosť uvedená do protokolu o vykonaní obhliadky a kontroly štadióna a certifikácia bude prerušená až do odstránenia nedostatkov. Certifikácia môže byť dokončená až po odstránení týchto nedostatkov formou opakovanej kontroly.
2. Ak sa v priebehu platnosti certifikátu štadióna skončí platnosť niektorej z revíznych správ uvedených ods. 3 písm. o) až r), pozastavuje sa platnosť certifikátu štadióna na dobu, kým klub predloží na adresu KŠI novú správu revízneho technika o spôsobilosti prevádzky príslušného zariadenia.
3. Ak sa v priebehu platnosti certifikátu štadióna skončí platnosť niektorého z dokladov uvedených v odseku 2 okrem revíznych správ uvedených v ods. 3 písm. o) až r), pozastavuje sa platnosť certifikátu štadióna na dobu, kým klub predloží na adresu KŠI platný príslušný doklad.
4. Ak v priebehu platnosti certifikátu štadióna dôjde k zmene infraštruktúrnych podmienok štadióna (napr. rekonštrukcia, prestavba, úprava kapacity) tak, že skutočné parametre sa už nezhodujú s infraštruktúrnymi podmienkami, pre ktoré bol vydaný certifikát štadióna, certifikát štadióna stráca platnosť dňom, kedy došlo k nezhode medzi skutočnými infraštruktúrnymi podmienkami a infraštruktúrnymi podmienkami podľa certifikátu štadiónu. Klub je povinný v takomto prípade požiadať KŠI o novú certifikáciu štadióna.
5. V prípade skončenia platnosti certifikátu štadióna musí štadión prejsť novou certifikáciou, minimálne 1x v priebehu 2 rokov.